laion/Wikipedia-Exotic huggingface dataset:
নলিনীকান্ত গুপ্ত

নলিনীকান্ত গুপ্ত (জন্ম: ১৩ জানুয়ারি ১৮৮৯ - মৃত্যু: ৭ ফেব্রুয়ারি ১৯৮৪) একজন ব্রিটিশ বিরোধী স্বাধীনতা সংগ্রামী এবং বিশিষ্ট প্রবন্ধ লেখক । নলিনীকান্ত বর্তমান বাংলাদেশের ফরিদপুরের বাসিন্দা ছিলেন । তাঁর পিতার নাম রজনীকান্ত । নলিনীকান্ত পিতার কর্মক্ষেত্র রংপুরের নীলফমারীতে বিদ্যালয়ের শিক্ষা লাভ করেন । ১৯০৪ খ্রিস্টাব্দে কলকাতা প্রেসিডেন্সি কলেজে ভর্তি হন । বিপ্লবী গুপ্ত সমিতির সংস্পর্শে এসে তিনি ১৯০৭ খ্রিস্টাব্দে কলেজ ত্যাগ করে তিনি বারীন্দ্রকুমার ঘোষের মানিকতলা বোমা তৈরির কেন্দ্রে যোগ দেন । ২ মে ১৯০৮ খ্রিস্টাব্দে তিনি আলিপুর বোমা মামলায় গ্রেপ্তার হন । কিন্তু প্রমাণাভাবে এক বছর পরে ছাড়া পান । আলিপুর জেলে থাকার সময়ে তিনি শ্রীঅরবিন্দের সংস্পর্শে আসেন এবং তাঁর আদর্শে অনুপ্রাণিত হন। জেল থেকে মুক্তি পেয়ে তিনি শ্রীঅরবিন্দ পরিচালিত ধর্ম এবং কর্মযোগিন পত্রিকার (ইংরেজি) কার্যালয়ে কাজ করার সময় থেকেই শ্রীঅরবিন্দের শিক্ষা গ্রহণ করেন । ১৯০৯ খ্রিস্টাব্দের নভেম্বর মাসে ধর্ম পত্রিকায় তাঁর প্রথম প্রবন্ধ স্বদেশী দীক্ষা প্রকাশিত হয় । শ্রীঅরবিন্দ পণ্ডিচেরী যাবার পর তিনিও ছয় মাস পরে মণীন্দ্রনাথ রায় ছদ্মনামে পণ্ডিচেরী চলে যান । এখানে তিনি সাহিত্যসাধনা এবং যোগসাধনা শুরু করেন । তিনি গ্রিক, লাতিন এবং ফরাসি ভাষাও শিক্ষা করেন । তিনি ৫২টি বাংলা বই, ৩৮টি ইংরেজি বই এবং ৫টি ফরাসি বই লিখেছিলেন । তাঁর সাত দশকের লেখার বিষয় ছিল সাহিত্য, শিল্প, বিজ্ঞান, ধর্ম, দর্শন, যোগ এবং সমাজনীতি । স্মৃতির পাতা গ্রন্থে তাঁর প্রথম জীবনের কথা, বাংলার বিপ্লব আন্দোলন এবং আশ্রমের প্রথম পর্বের বিষয় বিবৃত করেছেন । তিনি প্রাবন্ধিক হিসাবে বিখ্যাত হয়েছিলেন । তিনি শ্রীঅরবিন্দের সাবিত্রী কাব্যটি বাংলায় অনুবাদ করেছিলেন । ১৯২৬ খ্রিস্টাব্দ থেকে আজীবন পণ্ডিচেরী আশ্রমের সম্পাদক ছিলেন ।
ন্যান্সি ওকস

ন্যান্সি ওকস হলেন একজন মার্কিন রন্ধনশিল্পী, যিনি যুক্তরাষ্ট্রের ক্যালিফোর্নিয়ার সান ফ্রান্সিসকোতে অবস্থিত বৌলেভার্দ রেস্তোঁরার প্রধান রন্ধনশিল্পী। তিনি ২০০১ সালে অনন্যসাধারণ রন্ধনশিল্পী বিভাগে জেমস বেয়ার্ড ফাউন্ডেশন পুরস্কার লাভ করেছিলেন। ন্যান্সি ওকস সান ফ্রান্সিসকোর রিচমন্ড জেলার ম্যাড হ্যাটার রেস্তোরাঁয় কর্মজীবন শুরু করেন। তিনি নিজের রেস্তোরাঁ খোলার জন্য চাকরি ছেড়ে দেন। ১৯৮৯ সালে তিনি ল্য'অ্যাভিনিউ নামে তার নিজস্ব রেস্তোরাঁ খোলেন। রেস্তোরাঁটি ১৯৯৩ সালে বন্ধ হয়ে গেলেও রেস্তোরাঁটিকে নগরীর রন্ধনশিল্পে পরিবর্তন আনা একটি রেস্তোরাঁ বলে অভিহিত করা হয়েছিল। তিনি এরপর বৌলেভার্দ নামে দ্বিতীয় রেস্তোরাঁ খোলেন। এটি এমন একটি ভবনে বিদ্যমান, যেটি ১৯০৬ সালে সান ফ্রান্সিসকো শহরে ঘটে যাওয়া ভূমিকম্প থেকে নিষ্কৃতি পাওয়া একমাত্র ভবন। ১৯৯৫ সাল থেকে ২০০০ সাল পর্যন্ত ১৯৯৬ সাল বাদে প্রতিবারই তিনি জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন এবং ২০০১ সালে অনন্যসাধারণ রন্ধনশিল্পী বিভাগে রন্ধনশিল্পের অস্কার বলে পরিচিত জেমস বেয়ার্ড ফাউন্ডেশন পুরস্কার লাভ করেন। তার বৌলেভার্দ রেস্তোরাঁ টানা আট বার মনোনয়ন লাভের পর ২০১২ সালে সেরা রেস্তোরাঁ বিভাগে জেমস বেয়ার্ড ফাউন্ডেশন পুরস্কার লাভ করে। তিনি এইডলস সসেজ কোম্পানির মালিক ও রন্ধনশিল্প সম্পর্কিত পুস্তক লেখক ব্রুস এইডলসের সাথে বিবাহবন্ধনে আবদ্ধ হয়েছেন। Bauer, Michael (মে ১৮, ২০১১)। "Restaurants that changed dining in San Francisco"। SFGate। নভেম্বর ৭, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ৬, ২০১৭।  "James Beard Foundation Awards dubs Boulevard best restaurant in America"। New York Daily News। মে ৮, ২০১২। সংগ্রহের তারিখ নভেম্বর ৬, ২০১৭।  "Nancy Oakes"। James Beard Foundation। সংগ্রহের তারিখ নভেম্বর ৬, ২০১৭।  "About JBF Awards | James Beard Foundation"। Jamesbeard.org। সংগ্রহের তারিখ ২০১৮-১২-১৩।  Shen, Maxine (ফেব্রুয়ারি ১৫, ২০১৭)। "Revealed: This Year's James Beard Foundation Awards Restaurant and Chef Semifinalists"। Food & Wine Magazine। মে ১৬, ২০১৯ তারিখে মূল থেকে আর্কাইভ করা। সংগ্রহের তারিখ মে ১৬, ২০১৯।  Wilkey, Robin (মে ১৭, ২০১২)। "Nancy Oakes, Boulevard Chef And Owner, On San Francisco Food Trends And Winning The Ultimate James Beard Award"। Huffington Post। সংগ্রহের তারিখ নভেম্বর ৬, ২০১৭।  Martin, Glen (অক্টোবর ৯, ২০১৭)। "Students Sink Their Teeth Into the Search for a Meat Alternative"। Cal Alumni Association। নভেম্বর ৭, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ৬, ২০১৭।
পোরবন্দর

পোরবন্দর ভারতের গুজরাত রাজ্যের একটি উপকূলীয় শহর, যা বেশি পরিচিত মহাত্মা গান্ধী এবং সুদামার (ভগবান কৃষ্ণের বন্ধু) জন্মস্থান হিসেবে। উৎস Genealogy of the ruling chiefs of Porbandar Application of geological and geophysical methods in marine archaeology and underwater explorations Porbandar district [১] উইকিমিডিয়া কমন্সে পোরবন্দর সংক্রান্ত মিডিয়া রয়েছে। Information on the city of Porbandar ওয়েব্যাক মেশিনে আর্কাইভকৃত ১৪ অক্টোবর ২০১৭ তারিখে
নাটাল ইন্ডিয়ান কংগ্রেস

নাটাল ইন্ডিয়ান কংগ্রেস (ইংরেজি: Natal Indian Congress নাটাল্‌ ইন্ডিয়ান্‌ কংগ্রেস্‌) একটি প্রতিষ্ঠান যা প্রতিষ্ঠিত হয়েছিল দক্ষিণ আফ্রিকার ভারতীয় অধিবাসিদের বিরুদ্ধে যে বৈশম্যমূলক আচরণ করা হত তার বিরোধিতা এবং বৈশম্য দূর করতে। নাটাল ইন্ডিয়ান কংগ্রেসের প্রতিষ্ঠাতা ছিলেন মহাত্মা গান্ধী। প্রতিষ্ঠানটি ১৮৮৪ সালের আগস্ট ২২ তারিখে একটি সংবিধানও পেশ করেছিল। রাষ্ট্রীয় দমন পীড়ন বৃদ্ধি ও নেতাদের বিরুদ্ধে নিষেধাজ্ঞার কারণে ১৯৬০-এর দশকে প্রতিষ্ঠানটি নিষ্ক্রিয় হয়ে যায়। Gandhi's legacy: the Natal Indian Congress, 1894-1994। ১৯৯৮-০৫-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Singh, Anand (২০০৫)। Indians in Post-apartheid South Africa (ইংরেজি ভাষায়)। Concept Publishing Company। আইএসবিএন 9788180692260। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mahatma Gandhi | Biography, Accomplishments, & Facts - Sojourn in England and return to India"। Encyclopedia Britannica (ইংরেজি ভাষায়)। সংগ্রহের তারিখ ২০১৭-১২-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Trust, South African Democracy Education (২০০৪)। The Road to Democracy in South Africa: 1970-1980 (ইংরেজি ভাষায়)। Unisa Press। আইএসবিএন 9781868884063। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মরিয়ম শাকিলা

মরিয়ম শাকিলা হচ্ছেন একজন মালদিভিয়ান চিকিৎসক, ব্যবসায়ী, স্বাস্থ্য ও পরিবার মন্ত্রী এবং পরিবেশ ও শক্তি মন্ত্রী। মরিয়ম শাকিলা ২০১২ সালের মে মাসে রাষ্ট্রপতি মোহাম্মদ ওয়াহিদ হাসান কর্তৃক পরিবেশ ও শক্তি মন্ত্রী নিযুক্ত হন। ২০১৩ সালে যখন তিনি মালদ্বীপের ভারপ্রাপ্ত পররাষ্ট্রমন্ত্রী ছিলেন কানাডিয়ান পররাষ্ট্রমন্ত্রী জন বায়ার্ডের সঙ্গে তিনি একটি ছোটখাটো কূটনৈতিক দ্বন্দ্বে জড়ান যখন তিনি নিউইয়র্কে কমনওয়েলথ মিনিস্টারিয়াল অ্যাকশন গ্রুপের বাইরে মালদ্বীপের বিদ্রোহিদের সাথে জন বায়ার্ডের মিলিত হওয়ার একটি ছবি তুলেছিলেন। জন বায়ার্ড মালদ্বীপের বিরুদ্ধে পক্ষপাতদুষ্ট থাকায় শাকিলা তাকে অভিযুক্ত করেন। তিনি স্বাস্থ্যমন্ত্রীর পদে থাকাকালে হাসপাতালে একজন সৈনিকের মৃত্যু, এইচআইভি পজিটিভ রক্তের সংক্রমন এবং একজন সিজারের রোগীকে চিকিৎসায় বাধা দেওয়া সহ কতগুলো কেলেঙ্কারির ঘটনা ঘটেছিল। এই কেলেঙ্কারীতে তার পদত্যাগের আহ্বান করা হয়। তাকে দায়িত্ব থেকে অব্যহতি দেওয়া হয়। তিনি বলেন, মন্ত্রণালয় থেকে তাকে অপসারণের কারণ ছিল মালদ্বীপের স্বাস্থ্যসেবা খাতে দুর্নীতির সাথে জড়িত ব্যক্তিদের দ্বারা ষড়যন্ত্র। তিনি একাধিক মৃত্যুর হুমকি প্রাপ্তির রিপোর্ট করেছিলেন। তিনি সিমডি গ্রুপ অব কোম্পানির শেয়ারহোল্ডার এবং এটির প্রধান নির্বাহী কর্মকর্তা। তিনি কবিতার একটি বই লিখেছিলেন যেটির নাম ছিল "হোপ ব্যায়ন্ড শ্যাডো অফ পেইন"। "Indian school teacher raped in Maldives"। The Times of India। সংগ্রহের তারিখ ১৬ নভেম্বর ২০১৭।  "PPM MPs to hold secret vote on health minister reappointment"। minivannewsarchive.com। Minivan News। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।  "Dr Shakeela alleges conspiracy to drive her from office"। minivannewsarchive.com। Minivan News। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।  Bak, Randall (১৭ ফেব্রুয়ারি ২০১৭)। "Dr Mariyam Shakeela"। Curtin Business School। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।  Shakeela, Mariyam (১২ এপ্রিল ২০১৬)। "Hope Beyond Shadows of Pain" (English ভাষায়)। Xlibris US। সংগ্রহের তারিখ ১৬ নভেম্বর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) টেমপ্লেট:Self-published inline প্রবেশদ্বার:  মালদ্বীপ জীবনী
কোয়েন লিউ

কোয়েন লিউ হলেন একজন মালয়েশীয় রন্ধনশিল্পী, যিনি ফ্রান্সের প্যারিসের পের্টিনেন্স রেস্তোরাঁয় কর্মরত আছেন। ২০১৮ সালে তিনি প্রথম মালয়েশীয় নারী হিসেবে মিশলাঁ তারকা লাভ করেন। কোয়েন লিউ জন্মেছেন মালয়েশিয়ার ইপোহ প্রদেশে। তিনি বেড়ে উঠেছেন মালয়েশিয়াতেই। তিনি অস্ট্রেলিয়া ও থাইল্যান্ডের ল্য কর্ডন ব্ল্যু থেকে রন্ধনশিল্প সম্পর্কে জ্ঞান আহরণ করেন। তিনি প্যারিসের একোলে ন্যাশিওনালে সুপেরিয়েউরে ডি প্যাটিসেরি থেকে ফরাসি পেস্ট্রি সম্পর্কে জ্ঞানলাভ করেছিলেন। কোয়েন লিউ এন্টার্ন শেফ হিসেবে প্যারিসের অ্যান্তনি রেস্তোরাঁয় যোগ দেন। এরপর তিনি সিঙ্গাপুরের ল্য সেন্ট জুলিয়েন রেস্তোরাঁয় রন্ধনশিল্পী হিসেবে যোগ দেন। তিনি অস্ট্রেলিয়া, থাইল্যান্ড, সিঙ্গাপুর ও ফ্রান্সের বিভিন্ন রেস্তোরাঁয় কাজ করেছেন। ২০১৭ সালের মার্চে তিনি তার স্বামী র‍্যুনোসুকে নাইতোর সাথে প্যারিসে পের্টিনেন্স রেস্তোরাঁ নামে একটি রেস্তোরাঁ খোলেন। রেস্তোরাঁ লিউ ও নাইতোর যৌথ মালিকানায় প্রতিষ্ঠিত। রেস্তোরাঁটি প্রাচীন ফরাসি ও জাপানি রান্নার সংমিশ্রণে তৈরি খাদ্যদ্রব্য তৈরি করে থাকে। ২০১৮ সালে তিনি ৫৭ জন রন্ধনশিল্পীর সাথে মিশলাঁ তারকা লাভ করেন। মাত্র দুজন নারী ২০১৮ সালে মিশলাঁ তারকা লাভ করেছিলেন ; তন্মধ্যে তিনি ছিলেন অন্যতম। তিনি রন্ধনশিল্পী র‍্যুনোসুকে নাইতোর সাথে বিবাহবন্ধনে আবদ্ধ হয়েছেন। "Who is Kwen Liew? Meet the first Malaysian Woman to become Michelin-starred chef"। scmp.com। মার্চ ১৩, ২০১৮। সংগ্রহের তারিখ ডিসেম্বর ২১, ২০১৮।  "Kwen Liew: First Malaysia Woman To Win a Michelin Star"। goingplacesmagazine.com। জুলাই ২৩, ২০১৮। সংগ্রহের তারিখ ডিসেম্বর ২১, ২০১৮।  "Be tough, says Malaysia's first female Michelin chef"। thestar.com.my। মার্চ ১৭, ২০১৮। সংগ্রহের তারিখ ডিসেম্বর ২১, ২০১৮।  "Ipoh girl wins Michelin Star for new restaurant in Paris - Nation | The Star Online"। www.thestar.com.my। সংগ্রহের তারিখ ডিসেম্বর ২১, ২০১৮।  "Finally, a female Michelin-starred chef from Malaysia: Kwen Liew from Ipoh who owns a restaurant in Paris"। businessinsider.SG। মার্চ ১৩, ২০১৮। ডিসেম্বর ২২, ২০১৮ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০১৮।  "Malaysian Chef Kwen Liew Takes Home One Michelin Star in France"। asiatatler.com। মার্চ ১৫, ২০১৮। সংগ্রহের তারিখ ডিসেম্বর ২১, ২০১৮।  "Why do women chefs keep missing out on Michelin Stars"। thejakartapost.com। ফেব্রুয়ারি ৮, ২০১৮। সংগ্রহের তারিখ ডিসেম্বর ২১, ২০১৮।
চামেরী ভবন

চামেরী ভবন (চামেরী হাউস, চামেলী ভবন, চামেলি হাউজ ইত্যাদি নামেও পরিচিত) ঢাকায় অবস্থিত একটি ঐতিহাসিক ঔপনিবেশিক ভবন। বর্তমানে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর সদরদপ্তর হিসেবে ব্যবহৃত হচ্ছে। চামেরী ভবন ১৯২০ সালে ব্রিটিশ রাজের সময় নির্মিত হয়। ভবনটি হাইকোর্ট ভবনের উল্টাদিকে অবস্থিত। ভবনটি সেই সময়ে ঢাকায় কর্মরত ইংরেজ অবিবাহিত কর্মকর্তাদের জন্য আবাসস্থল হিসেবে নির্মিত হয়েছিল। পরে ঢাকা বিশ্ববিদ্যালয় স্থাপিত হলে, রমনা এলাকার সব ভবন বিশ্ববিদ্যালয়ের কাছে হস্তান্তর করা হয়। তখন এটি বিশ্ববিদ্যালয়ের বাংলো অধ্যাপকদের বাসস্থান হিসেবে ব্যবহৃত হয়। ১৯২৯ সালে মুসলিম হলের কয়েকজন আবাসিক ছাত্রকে বাংলোটি বরাদ্ধ দেয়া হয়। ১৯৩৮ সালে এটিকে ঢাকা বিশ্ববিদ্যালয়ের ছাত্রীদের হল হিসাবে নির্ধারণ করা হয়, ১৯৫৭ সালে রোকেয়া হল নির্মাণের আগ পর্যন্ত এটি ছাত্রী নিবাস ছিল। এরপর ভবনটি সরকারের তত্বাবধানে চলে যায়। পাকিস্তান আমল ও বাংলাদেশ স্বাধীন হবার পর কিছুসময় এটি বাংলাদেশ সরকারী কর্ম কমিশনের সদরদপ্তর হিসেবে ব্যবহৃত হয়। ১৯৮৫ সালে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর কাছে হস্তান্তর করা হয় এবং তখন থেকে ভবনটি “সিরডাপ ভবন” হিসেবে পরিচিত হয়ে আসছে। মুহাম্মদ নূরে আলম (১০ ফেব্রুয়ারি ২০১৯)। "অবগুণ্ঠনের আড়ালে চামেলি হাউজ"। দৈনিক সংগ্রাম। ১৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "Plundering of heritage"। The Daily Star (ইংরেজি ভাষায়)। ২০০৮-০৭-২৪। সংগ্রহের তারিখ ২০২০-০৯-০৮।  সাদাত উল্লাহ খান (২০১২)। "চামেরী ভবন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "A scar on the charming Chummery House"। The Daily Star (ইংরেজি ভাষায়)। ২০০৮-০৪-২৮। সংগ্রহের তারিখ ২০২০-০৯-০৮।  "An Architect's Dhaka"। archive.thedailystar.net। ২০২১-০৫-০৯ তারিখে মূল থেকে আর্কাইভ করা। সংগ্রহের তারিখ ২০২০-০৯-০৮।  বাংলাপিডিয়ায় চামেরী ভবন
মালাভিকা হারিটা

মালাভিকা হারিটা একজন ভারতীয় নির্বাহী যিনি বিজ্ঞাপন ও যোগাযোগ সংস্থা সাটছি এবং সাটছি ফোকাসের বর্তমান প্রধান নির্বাহী কর্মকর্তা। তিনি ব্যাঙ্গালোরের অ্যাড ক্লাবেরও সভাপতি। মালাভিকা ১৯৮২ সালে ইন্ডিয়ান ইনস্টিটিউট অফ ম্যানেজমেন্ট ব্যাঙ্গালোর থেকে স্নাতকোত্তর সম্পন্ন করেন। মালভিকা এইচএমটি ওয়াচেসের বিজ্ঞাপন ও বিক্রয় প্রচার অনুষ্ঠানে তার পেশাগত কর্মজীবন শুরু করেন এবং মুদ্রা কমিউনিকেশনস এ কাজ করার পর ১৯৯৩ সালে সাচিতে যোগ দেন। তিনি ভারতের ব্যবস্থাপনা ও যোগাযোগের উপর বিভিন্ন স্নাতকোত্তর ইনস্টিটিউটগুলিতে বিজ্ঞাপন ও ব্র্যান্ড ব্যাবস্থাপনার শিক্ষাও দেন। মালভিকা প্রথম মহিলা হিসাবে আইআইএম ব্যাঙ্গালুরু কর্তৃক বিশিষ্ট অ্যালামনি পুরস্কারে ভূষিত হয়েছিলেন । তিনি বিশ্বায়নের উপর লন্ডন স্কুল অব ইকনোমিক্স এ লর্ড মেঘনাদ দেসাই এর অধীনে, বিশেষ কার্যক্রমের জন্য ব্রিটিশ সরকার কর্তৃক নির্বাচিত অন্যতম প্রথম গুরুকুল চেভেনিং মেধাবৃত্তি প্রাপ্ত ছিলেন। "Saatchi & Saatchi Focus CEO Malavika Harita is president of Bangalore Ad Club"।  "Busybee of the ad world"।  "Advertising professional enters IIMB wall of fame"।  "An opportunity, not a challenge: Malavika Harita"।
গ্রাম আদালত

বাংলাদেশে বিচার ব্যবস্থার সর্বনিম্ন স্তর হচ্ছে গ্রাম আদালত। গ্রামাঞ্চলের কিছু কিছু মামলার নিষ্পত্তি এবং তৎসর্ম্পকীয় বিষয়াবলীর বিচার সহজলভ্য করার উদ্দেশো গ্রাম আদালত অধ্যাদেশ, ১৯৭৬ এর আওয়তায় গঠিত একটি স্থানীয় মীমাংসামুলক তথা সালিশি আদালত। গ্রাম আদালত আইন, ২০০৬ আইনের ধারা ৫ অনুযায়ী একজন ইউনিয়ন পরিষদ চেয়ারম্যান এবং উভয়পক্ষ কর্তৃক মনোনীত দুইজন করিয়া মোট পাঁচজন সদস্য লইয়া গ্রাম আদালত গঠিত হয়। তবে প্রত্যেক পক্ষ কর্তৃক মনোনীত দুইজন সদস্যের মধ্যে একজন সদস্যকে সংশ্লিষ্ট ইউনিয়ন পরিষদের সদস্য হইতে হয়। গ্রাম আদালত ‘গ্রাম আদালত আইন, ২০০৬’ এর তফসিলের প্রথম অংশে বর্ণিত ফৌজদারী অপরাধসমূহের ক্ষেত্রে কোন ব্যক্তিকে কেবলমাত্র অনধিক ২৫০০০/ (পঁচিশ হাজার) টাকা ক্ষতিপূরণ প্রদানের আদেশ প্রদান করিতে পারে৷ ফৌজদারি মামলার ক্ষেত্রে: অভিযুক্ত ব্যক্তি যদি পূর্বে অন্য কোন আদালত কর্তৃক কোন আদালত গ্রাহ্য অপরাধে দোষী সাব্যস্ত হয়ে থাকে। ও দেওয়ানি মামলার ক্ষেত্রে: ক) যখন কোন অপ্রাপ্ত বয়স্কের স্বার্থ জড়িত থাকে, খ) বিবাদের পক্ষগণের মধ্যে বিদ্যমান কলহের ব্যাপারে কোন সালিশের ব্যবস্থা (সালিশি চুক্তি) করা হয়ে থাকলে, গ) মামলায় সরকার বা স্থানীয় কর্তৃপক্ষ বা কার্যরত কোন সরকারি কর্মচারী হয়ে থাকলে এবং ঘ) কোন অপ্রকৃতিস্থ ব্যক্তির বিরুদ্ধে গ্রাম আদালতে কোন মামলা দায়ের করা যায় না। "গ্রাম আদালত কি-রাজারহাট ইউনিয়ন"। ১৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  http://bdlaws.minlaw.gov.bd/bangla_all_sections.php?id=938
তশি চোজম

তশি চোজম হচ্ছেন একজন ভুটানি আইনজীবী এবং বিচারক যিনি ২০১২ সালে দেশের উচ্চ আদালতে নিযুক্ত প্রথম নারী। ২০০৫-২০০৬ পর্যন্ত চোজম ওয়াশিংটন, ডি.সি.র ওয়াশিংটন আইন কলেজ, আমেরিকান বিশ্ববিদ্যালয়-এ হবার্ট হামফ্রের সহকর্মী ছিলেন। তিনি অধ্যাপক স্টিফেন ওয়ার্মেলের অধীনে থেকে কিশোর আদালত ব্যবস্থা এবং নারী বিষয়ে অধ্যয়ন করেন। চোজম কুইন্সল্যান্ড ইউনিভার্সিটি অব টেকনোলজি, অস্ট্রেলিয়া (২০১০) থেকে আইনে মাস্টার্স করেছেন, এবং ২০১৩ সালে বিশ্ববিদ্যালয়ের বিশেষ উৎকর্ষ পুরস্কার পান। প্রথম মহিলা হিসেবে, চোজম বিভিন্ন জেলা আদালতের বিচারক হিসেবে কাজ করেছেন। তিনি উচ্চ আদালতের দায়িত্ব পালন করেন এবং রয়েল জুডিশিয়াল সার্ভিস কাউন্সিলের চেয়ারপারসন হিসাবেও দায়িত্ব পালন করেন। তিনি নারী বিষয় এবং কিশোর-কিশোরীর ক্ষেত্রে বিশেষ আগ্রহ দেখান এবং ভুটানে একটি পৃথক কিশোর আদালত প্রতিষ্ঠার জন্য কাজ করেছেন। ৩রা আগস্ট ২০১২ সালে চোজমকে উচ্চ আদালতে দশ বছরের মেয়াদে নিযুক্ত করা হয় এবং ১২ই সেপ্টেম্বর অফিসে বসেন এবং গোপনীয়তা শপথ নেন। তিনি আদালতের প্রথম ও একমাত্র মহিলা বিচারক। তিনি আদালতের সর্বকনিষ্ঠ সদস্যও। ২০১৩ এবং ২০১৫ সালে চোজম ড্রূক গ্যালাপ (ড্রাগন রাজা) জিগমে খেসার নামগিয়েল ওয়াংচুক থেকে রয়েল সিভিল সার্ভিস পুরস্কার পান। চোজম বিবাহিত এবং তার দুইজন সন্তান রয়েছে। "Five Humphrey Alumni Featured in Fulbright Foreign Scholarship Board Annual Report"। The Hubert H. Humphrey Fellowship Program। ১৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  Annual Report 2011–2012 (পিডিএফ)। J. William Fulbright Foreign Scholarship Board। পৃষ্ঠা 38।  "Introducing the AUWCL 2005 - 2006 Humphrey Fellows"। Washington College of Law।  "Alumni profiles"। Queensland University of Technology।  "Justice Tashi Chhozom"। Mountain Echoes।  "Mountain Echoes culminates with unexpected ideas and unstoppable voices"। Bhutan Times। ৩ সেপ্টেম্বর ২০১৭। সংগ্রহের তারিখ ২১ জানুয়ারি ২০১৮।  "Appointment of Dasho Tashi Chhozom to the Supreme Court of Bhutan" (পিডিএফ)। Judiciary of Bhutan। ৪ অক্টোবর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মে ২০১৯।  Janssen, Sarah (২০১৫)। The World Almanac and Book of Facts 2016। Simon & Schuster। পৃষ্ঠা 126।  Tenzin, Langa (৯ আগস্ট ২০১২)। "Woman Supreme Court Judge and more"। Writers of Bhutan। ২১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৮।
রুহসার পেকান

রুহসার পেকান (জন্ম ১৯৫৮) হচ্ছেন একজন বৈদ্যুতিক প্রকৌশলী যিনি ২০১৮ সালে তুরস্কের বাণিজ্য মন্ত্রী নিযুক্ত হন। রুহসার পেকান ১৯৫৮ সালে তুরস্কের মানিসাতে জন্মগ্রহণ করেন। তিনি ইস্তাম্বুল কারিগরী বিশ্ববিদ্যালয়-এ বৈদ্যুতিক প্রকৌশলের উপর পড়ালেখা করেছেন। তার স্নাতক ডিগ্রি লাভের পর, তিনি একই অনুষদ থেকে মাস্টার্স ডিগ্রি অর্জন করেছেন। তিনি বিবাহিত এবং তাদের দুই সন্তান রয়েছে। পেকান তার পেশাগত কর্মজীবন শুরু করেন তুর্কী সিনাই কলকিনমা ব্যাংকাসি উন্নয়ন ও বিনিয়োগ ব্যাংকে যোগদানের মাধ্যমে। বেশ কয়েকটি কোম্পানির বিভিন্ন পদে কাজ করার পর তিনি নির্বাহী বোর্ডের সদস্য হন। ২০০৫ সালে, তিনি একটি প্রকৌশল কোম্পানি সহ-প্রতিষ্ঠা করেছিলেন, যেটি পানীয় জল, সেচ, পেট্রোলিয়াম এবং প্রাকৃতিক গ্যাসের পাইপলাইন সরবরাহ করে। তিনি এই কোম্পানির ব্যবস্থাপনা পরিচালক ছিলেন। তিনি তিনবার তুরস্কের বৈদেশিক অর্থনৈতিক সম্পর্ক কর্পোরেশনের তুরস্ক-সিরিয়া ব্যবসায়িক পরিষদের চেয়ারপারসন ছিলেন। (তুর্কি: Dış Ekonomik İlişkiler Kurumu, DEİK) তিনি তুরস্ক-জর্দান ব্যবসায় কাউন্সিলের চেয়ারপারসন হিসেবে দায়িত্ব পালন করেন, এবং একই কর্পোরেশনের তুরস্ক-ইরাক এবং তুরস্ক-লিবিয়ার ব্যবসায়িক পরিষদের নির্বাহী বোর্ডের সদস্য হিসাবে। তিনি ইউনিয়ন অফ চেম্বার্স এন্ড কমোডিটি এক্সচেঞ্জেস অফ তুর্কি (টিওবিবি) এর নারী উদ্যোক্তাদের কমিটির ডেপুটি চেয়ারপার্সন হিসাবে দায়িত্ব পালন করেন, এবং ইস্তাম্বুল চেম্বার অফ কমার্স-এ নারী উদ্যোক্তাদের কমিটির সদস্য হিসাবে (আইটিও) পাশাপাশি কিছু অন্যান্য ব্যবসা প্রতিষ্ঠানেরও। পেকান "আইডব্লিউইসি ২০১০ পুরস্কার" এর পান, এবং তাকে "আইডব্লিউইসি-র বৈশ্বিক দূত" হিসাবে নামাঙ্কিত করা হয়। ৯ই জুলাই, ২০১৮-এ, নতুন নির্বাচিত তুরস্কের রাষ্ট্রপতি রেজেপ তাইয়িপ এরদোয়ান তুরস্কের রাজনৈতিক ব্যবস্থার নতুন মন্ত্রিসভা ঘোষণা করেন। রুহসার পেকান বাণিজ্য মন্ত্রী নিযুক্ত হন। "Ticaret Bakanı Ruhsar Pekcan kimdir? Kaç yaşındadır? İşte hayatı hakkında bilgiler"। Hürriyet (তুর্কি ভাষায়)। ২০১৮-০৭-১০। সংগ্রহের তারিখ ২০১৮-০৭-১৬।  "İşte Erdoğan'ın açıkladığı kabine listesi"। Cumhuriyet (তুর্কি ভাষায়)। ২০১৮-০৭-১০। সংগ্রহের তারিখ ২০১৮-০৭-১৬।  টেমপ্লেট:Cabinet Erdoğan IV
ম্যালিন লিভেনস্টাড

ইভা ম্যালিন সোফিয়া লিভেনস্টাড (জন্ম: ১৩ সেপ্টেম্বর, ১৯৮৮) একজন সুইডিশ ফুটবল খেলোয়াড়। তিনি সুইডেন জাতীয় মহিলা দলে ডিফেন্ডার হিসেবে খেলতেন। বর্তমানে তিনি তার প্রাক্তন দল এফসি রোজেনগার্ডের প্রধান কোচ হিসেবে দায়িত্ব পালন করছেন। তিনি ড্যামলসেনস্কান-এর সবচেয়ে কমবয়সী প্রধান কোচ। ২০১৩ সালের নভেম্বরে চ্যাম্পিয়নস মালমো লিভেনস্টাডকে এআইকে এর কাছে ২০১৪ সালের মৌসুমের প্রথমার্ধের জন্য ধারে খেলতে পাঠায়। ২০১৪ সালে লিভেনস্টাড খেলা থেকে অবসর নেন, তবে নভেম্বর ২০১৬ সালে এফসি রোজেনগার্ডের সহকারী কোচ পদে অধিষ্ঠিত হন। লিভেনস্টাড তার পূর্ববর্তী ক্লাব এলডিবি এফসি মালমোর অধিনায়ক ছিলেন এবং ক্লাবটির হয়ে তিনটি লিগ শিরোপা জিতেছিলেন। ২০১৭ সালের সেপ্টেম্বরে এফসি রোজেনগার্ডের প্রধান কোচ জ্যাক মাজগার্ড জেনসেনের চুক্তির মেয়াদ শেষ হলে ২০১৭ সাল মৌসুমের পরবর্ সময়ের জন লিভেনস্টাডকে প্রধান কোচ হিসাবে নিয়োগ দেয়া হয়। ২০০৮ সালের ফেব্রুয়ারিতে সুইডেন জাতীয় মহিলা দলের হয়ে আন্তর্জাতিক ফুটবলে তার অভিষেক ঘটে। অভিষেক ম্যাচে তার দল নরওয়ের বিরুদ্ধে ২-০ গোলে জিতেছিলেন। ২০১২ সালের লন্ডন অলিম্পিকের জন্য সুইডেন দলে লিভেনস্টাডকে অন্তর্ভুক্ত করা হয়। অবসর গ্রহণের পর এটি জানানো হয়েছিল যে লিভেনস্টাড তার সঙ্গী এবং প্রাক্তন সহপাঠী ক্যারোলিন সেগারের সাথে ফ্রান্সে বসবাস করেছিলেন। "Malin Levenstad"। Sports-Reference.com। সংগ্রহের তারিখ ১১ জুন ২০১৩। [স্থায়ীভাবে অকার্যকর সংযোগ] Malmö hope to reverse Tavagnacco deficit UEFA.com Börjesson, Anette (২৬ নভেম্বর ২০১৩)। "Malmö lånar ut Malin Levenstad"। Damfotboll.com। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৩।  Sjöstrand, Simon (২২ নভেম্বর ২০১৬)। "Hon blir ny tränare i FC Rosengård" (Swedish ভাষায়)। Aftonbladet। সংগ্রহের তারিখ ২৯ ডিসেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) Fritze, Gunilla (২৮ সেপ্টেম্বর ২০১৭)। "Tidigare spelare tar över som tränare" (Swedish ভাষায়)। SVT। সংগ্রহের তারিখ ৯ অক্টোবর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) Youthful Sweden see off Norway UEFA.com "Women's Olympic Football Tournament London 2012 – List of Players Sweden" (পিডিএফ)। FIFA। ২৪ জুলাই ২০১২। ২৪ ডিসেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুন ২০১৩।  Thorén, Petra (২২ সেপ্টেম্বর ২০১৫)। "Seger: "Det får ni fråga Zlatan om"" (Swedish ভাষায়)। Aftonbladet। সংগ্রহের তারিখ ২৯ ডিসেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে ম্যালিন লিভেনস্টাড সংক্রান্ত মিডিয়া রয়েছে। ম্যালিন লিভেনস্টাড – উয়েফা প্রতিযোগিতার রেকর্ড (আর্কাইভ) (ইংরেজি)  টেমপ্লেট:Svenskfotboll (archive) সকারওয়েতে ম্যালিন লিভেনস্টাড (ইংরেজি)
এইশা সিং

এইশা সিং (জন্ম ২৪ ডিসেম্বর ১৯৯৮) হলেন একজন ভারতীয় টিভি অভিনেত্রী। তিনি ইশক কা রাং সাফেদ ধারাবাহিকে ধানী, এক থা রাজা এক থি রানী ধারাবাহিকে রানী এবং ইশক সুবহান আল্লাহ ধারাবাহিকে জারা চরিত্রে অভিনয়ের জন্য পরিচিত। এইশা সিং ১৯৯৮ সালে ২০ ফেব্রুয়ারি ভারতের মধ্যপ্রদেশের ভোপালে জন্মগ্রহণ করেন। তিনি পড়েছে ভোপালের শ্রী ভাবানস ভারতী পাবলিক স্কুলে। ২০১৫ সালে কালার্স টিভির ইশক দা রং সফেদ ধারাবাহিকে ধানী চরিত্রে অভিনয়ের মাধ্যমে তার ছোট পর্দায় অভিষেক ঘটে। ২০১৬ সালে তিনি জি টিভির ধারাবাহিক এক থা রাজা এক থি রানী তে রানী চরিত্রে অভিনয় করেন। ২০১৮ সাল থেকে তিনি জি টিভির ধারাবাহিক ইশক সুবহান আল্লাহ তে জারা ইরফান সিদ্দিকি/জারা কবির আহমেদ চরিত্রে অভিনয় করছেন। "Lesser Known facts about Eisha Singh" (ইংরেজি ভাষায়)।  "Ishq Subhan Allah: A day out with Zara aka Eisha Singh"। www.indiatoday.in (ইংরেজি ভাষায়)।  "Eisha Singh transformation over the years"। www.Tellychakkar.com (ইংরেজি ভাষায়)। ১৭ মে ২০১৯ তারিখে মূল থেকে আর্কাইভ করা। সংগ্রহের তারিখ ১৭ মে ২০১৯।  "Ishq Subhan Allah actor Eisha Singh: Television has the power to address pertinent social issues"। www.indiaexpress.com (ইংরেজি ভাষায়)।  "Ishq Subhan Allah's Actress Eisha Singh Is A Diva In Real Life"। timesofindia.com (ইংরেজি ভাষায়)। সংগ্রহের তারিখ ২০১৮-১০-২৮।  "#womencrush Wednesday – Times when Eisha singh aka ishq subhan allah's zara proved that she's the poster girl of traditional wear"। Bollywoodlife.com (ইংরেজি ভাষায়)। [স্থায়ীভাবে অকার্যকর সংযোগ] ""Playing Dhani is very Challenging""।  "Eisha Singh to play the lead in Zeetv show 'Ek Tha Raja Ek Thi Rani'"। Times of India।  "Many women are striving to be like Zara played by Eisha Singh of Ishq Subhan Allah!"।  "Golden Petal Awards 2016 winners: Varun Kapoor, Helly Shah, Mouni Roy, Sudha Chandran take home trophies"। International Business Times।  "Zee Rishtey Awards 2018 Winners List: Sriti-Shabbir, Eisha-Adnan, Surbhi Jyoti & Others Bag Awards"। www.filmibeat.com (ইংরেজি ভাষায়)। সংগ্রহের তারিখ ২০১৮-০৫-০৫।  Zee Rishtey Awards 2018: Naagin 3, Sriti Jha - Shabbir Ahluwalia, Dheeraj Dhoopar - Shraddha Arya walk away with the trophies উইকিমিডিয়া কমন্সে এইশা সিং সংক্রান্ত মিডিয়া রয়েছে। ইন্টারনেট মুভি ডেটাবেজে এইশা সিং (ইংরেজি)